cyanic-selkie/wikianc huggingface dataset:
Filos bacterianos
Lentisphaerae
Lentisphaerae, antes denominado clado VadinBE97, é membro do superfilo PVC.
Verrucomicrobia
Verrucomicrobia é un filo pertencente ao superfilo PVC. Igual que os Planctomycetes, os seus membros presentan un plan celular compartimentalizado cun nucleoide condensado e ribosomas dentro dun compartimento chamado pirelulosoma (pechados dentro dunha membrana intracitoplasmática) e un compartimento chamado parifoplasma entre a membrana intracitoplasmática e a membrana plasmática.
Berenxena
A berenxena (Solanum melongena) é unha planta anual do xénero Solanum dentro da familia das solanáceas, orixinaria da India, considerada de fácil cultivo nos trópicos, e que pertence á mesma familia do pemento (condimento), da pataca e do tomate. É sensíbel ao frío, ás xeadas e ao exceso de choiva na altura da floración. A época de plantío, no hemisferio norte, é de setembro a febreiro e, en rexións de clima quente, o ano todo.
Planta
miniatura|280px|Solanum melongena var. ovigerum.
As flores son péndulas, grandes e de cor violeta de 5 cm de largo en media; teñen forma de estrela de 5 até 8 puntas, e igual número de estames. O cáliz, espiñento e con 5-9 lóbulos, perdura e medra moito durante o desenvolvemento do froito.
O ciclo da berinxela adoita durar de nove a dez meses; dende que se planta até se iniciar a colleita acostuman transcorrer 100 a 125 días, segundo variedades e época do cultivo.
Araki
Poboación
A comunidade Arakian repártese en cinco aldeas ou vilas. De oeste a leste, son: Pelinta, Parili, Parili-Aru, Vinapahura e Sope. Estas son esencialmente clans familiares, estes clans pode ser refire como 'vapa' (literalmente 'cova'). Ademais, existe unha área común preto de Sope, chamado a Misión. Este é o lugar onde se atopan a igrexa, a casa de reunións, a cooperativa, o posto de socorro, a casa do xefe, a casa do Pastor, e a casa do club dás mulleres.
Florida, Estados Unidos de América
Historia
Nos próximos 200 anos os españois colonizaron escasamente a rexión, facéndoo só por mor da súa localización estratéxica e como fonte de materias primas básicas para España e mailas súas colonias, unha vez que non dispuña de riquezas cobizadas polos españois. Estes tentarían tamén asimilar os nativos indíxenas á cultura europea. Os franceses continuarían a colonizar terras á oeste de Florida, a través da colonia de Luisiana, entón parte da Nova Francia. Mentres tanto, os ingleses e as súas 13 colonias prosperaban e medraban, logo ao norte de Florida e á leste da Nova Francia. Co comezo da guerra franco-indíxena, a mediados da década de 1750, entre os franceses e os británicos, España decidiu aliarse con Francia. Porén, en 1762, os ingleses tomaron Cuba, que entón, prosperaba como unha gran produtora de cana de azucre. No ano seguinte, co fin da guerra, os españois, no Tratado de París, decidiron ceder Florida para retomar o control de Cuba.
1845 - 1870
Florida, gran produtora de algodón, era unha das principais fontes de renda da Confederación, pois as industrias téxtiles de varios países europeos como a Francia e a Inglaterra dependían do algodón norteamericano, e a gran maioría deste era producido en Florida. Porén, a Unión efectuou un inmediato bloqueo por mar do estado, así impedindo a calquera embarcación de ir ou saír de augas pertencentes á Confederación. Alén diso, a través de sucesivas invasións por mar, a Unión tomou o control de varias cidades costeiras de Florida e dos seus centros portuarios. Porén, o interior de Florida aínda permanecería baixo control confederado, especialmente despois da Batalla de Olustee, realizada en 20 de febreiro de 1864, sendo a única gran batalla da guerra realizada no estado, onde tropas confederadas tiveran vitoria contra forzas unionistas. Na Batalla de Natural Bridge, os confederados conseguiron defender con suceso a capital do estado, Tallahasee. Esta e Austin, a capital do Texas, foron as únicas capitais de estado confederado que non foron capturadas pola Unión ata o fin da guerra.
1870 - 1950
En 1906, os pantanos en torno de Fort Lauderdale foron drenados, dando espazo para o cultivo de plantacións e a expansión da cidade, especialmente a construción de hoteis. O sector inmobiliario do estado, considerado unha máquina de xerar diñeiro no país, atraeu varios investidores inmobiliarios, aínda na década de 1900. A poboación do estado medrou drasticamente nas próximas dúas décadas.
Anjar
Antigüidades de Anjar
Os numerosos fragmentos de frisos con motivos vexetais, figurativos e xeométricos demostran que houbo ricos edificios decorados.
Lek albanés
Primeiro lek
O lek foi introducido en 1926. Ao principio houbo catro denominacións en circulación. O lek valía 100 qindar leku mentres que o frang ar (tamén frank ar) valía 100 kindar ar ou 5 lekë. O lek era equivalente á lira italiana.
Lek valutë
En 1992 foi introducido un novo lek, denominado lek valutë, equivalente a 50 lekë. Foron emitidas dúas denominacións de billetes, 10 e 50 lekë valutë (o billete de 1 lek valutë foi impreso pero non emitido). Con todo, o lek valutë non substituíu ao lek e non se fixeron máis emisións nesa moeda.
Linguaxe informática
O termo linguaxe informática ou linguaxe de computador inclúe toda a ampla variedade de linguaxes usadas para comunicarse cos computadores. É unha extensión do termo máis específico (e tamén máis común) de linguaxe de programación.
As linguaxes informáticas poden dividirse en dous grupos: linguaxes de alto nivel e linguaxes de baixo nivel. As linguaxes de alto nivel diséñanse para seren máis doadas de usar, máis abstractas, e máis potábeis que as de baixo nivel. Os programas, sendo correctos sintaticamente, nalgunhas linguaxes son compilados para unha linguaxe de nivel baixo e executados polo computador. A maioría de software moderno está escrito nunha linguaxe de alto nivel, é compilado para código obxecto, e traducido entón en instrucións da máquina.
3 de abril
Outros
Os 366 días do ano.
Laxoso de Abaixo, Ponte Caldelas, Ponte Caldelas
Xeografía
Limita ao norte con Aguasantas pertencente ao concello Cerdedo-Cotobade e cara ao leste co concello da Lama. Pódese chegar pola estrada PO-534 (Ponte Caldelas-Aguasantas) e sitúase a 3 km de Ponte Caldelas, capital do concello.
O Quinteiro, Quintela, Redondela
Quinteiro é un lugar da parroquia de Quintela, no concello pontevedrés de Redondela, na comarca de Vigo. Segundo o IGE, en 2012 tiña 411 habitantes (204 homes e 207 mulleres).
Parodia
Orixe occidental
Na antiga literatura grega, unha parodia era un tipo de poema que imitaba o estilo doutro poema. As raíces gregas da palabra parodia lévannos ao significado de "Poema irrespectuoso".
Emilio Alarcos Llorach
Traxectoria
Iniciou os seus estudos universitarios en Valladolid, onde o seu pai era catedrático; continuounos en Madrid, onde tivo como mestre a Dámaso Alonso e por cuxa universidade se doutorou en Filoloxía Románica en 1947. Catedrático de instituto en Avilés dende 1944, a súa estancia como lector de español en Berna e Basilea (1946-1947) foi decisiva para a súa formación como lingüista, pois lle permitiu entrar en contacto directo con correntes científicas que apenas tiveran eco en España, e que o contribuiría de xeito decisivo a difundir na súa patria. Tras outro breve período como catedrático de instituto en Cabra (Provincia de Córdoba) e Logroño, obtén en 1950 a cátedra de Gramática Histórica da Lingua Española na Universidade de Oviedo. Do seu fecundo labor nesa universidade dan testemuño os seus numerosos discípulos, así como unha revista, Archivum, imprescindible nos estudos hispánicos. Electo para a cadeira B da Real Academia Española en 1972, o seu ingreso efectivo na corporación produciuse un ano máis tarde. Era, no momento do seu falecemento, Presidente da Asociación de Historia da Lingua Española.
Contribucións á lingüística
Emilio Alarcos tamén levou a cabo algúns estudos de crítica literaria, ocupándose, entre outros, da análise da poesía de Blas de Otero ou de Ángel González.
Fontemaior, Culleredo, Culleredo
Fontemaior é un lugar da parroquia de Culleredo, no concello coruñés de Culleredo na comarca da Coruña. Segundo o IGE, en 2016 tiña 128 habitantes (66 homes e 62 mulleres).
Näsijärvi
O Näsijärvi é un lago de Finlandia. Encóntrase entre as cidades de Tampere e Ylöjärvi, na rexión de Pirkanmaa. Trátase do 16º lago máis grande de Finlandia e o maior da súa rexión. No seu extremo sur encóntrase o centro da cidade de Tampere, por onde discorren os rápidos Tammerkoski, que unen o Näsijärvi ao norte co Pyhäjärvi ao sur.
Marie-Galante
Francia, Inglaterra, Holanda
Posteriormente foi colonizada polos franceses no século XVII, que trouxeron consigo a escravos e desenvolveron unha economía sobre a base da explotación da cana de azucre.
En marzo de 1808, a Royal Navy tomou posesión de Marie-Galante para deter aos corsarios franceses que usaban o seu porto En agosto, unha pequena forza francesa intentou recapturar a illa, pero a guarnición británica, formada por Royal Marines, complementados con algúns efectivos do 1º West India Regiment, derrotaron e capturaron aos franceses. Os británicos devolveron a illa a Francia en 1815.
Xeografía
A costa norte caracterízase por un alto cantil. Unha falla chamada o "bar" separa o cuadrante norte do resto da illa. Ao oeste, praias e mangleiros esténdense ao longo do Mar Caribe. Os ríos Saint-Louis e Vieux-Fort corren a través da meseta que se atopa no centro de Marie-Galante. No leste e o sur, a meseta descende bruscamente a unha chaira costeira que bordea o Océano Atlántico da que está protexida por unha barreira de arrecife de coral. thumb|Mapa da illa
Gran Premio do Xapón de 2014
Efectos do Tifón Phanfone
O Tifón Phanfone, que se clasifica como unha tormenta de categoría catro, está previsto que toque terra na costa oriental do Xapón o domingo do Gran Premio, acompañado de fortes choivas e ventos de ata 240 km/h. Aínda que se espera que o curso prognosticado da tormenta non chegue a Suzuka, espérase que o extremo norte da tormenta empape o circuíto con choiva intensa.
Paros
Antigüidade
Patria do poeta Arquíloco e sede do Arquiloqueo, templo dedicado ao poeta polos seus compatriotas logo de morto. Famosa na antigüidade polo seu mármore.
Igrexa da Panaghia Ekatontopiliani
As escavacións do profesor Orlando nos anos 1960 sacaron á luz un baptisterio e un atrium, que proban que as primeiras construcións remóntanse ao século IV.
Brahmagupta
Series
Brahmagupta deu a suma dos cadrados dos primeiros n números naturais como, e a suma dos cubos dos primeiros n números naturais como.
Pi
Polo tanto, Brahmagupta usa para π o valor "práctico de 3, e como o seu valor exacto.
Medidas e construcións
Despois de dar o valor de pi, trata problemas da xeometría de figuras planas e sólidos xeométricos, como o cálculo de volumes e áreas de superficies (ou espazos baleiros con forma de sólido xeometrico). Achou o volume de prismas rectangulares, pirámides, e troncos piramidais rectángulos. Posteriormente atopou a profundidade media dunha serie de furados. Para o volume dun tronco de pirámide, deu o valor "pragmático" como o produto da altura polo cadrado da media das arestas que van da cara superior á inferior, e o volume "superficial" como o produto da altura pola área media.
Astronomía
Algunhas das contribucións importantes feitas por Brahmagupta á astronomía son: métodos para calcular a posición de corpos celestes ao longo do tempo (efemérides), as súas elevación e posición, conxuncións, e o cálculo de eclipses solares e lunares. Brahmagupta criticaba o punto de vista puránico de que a Terra era plana ou oca. Pola contra, observou que a Terra e o ceo eran esféricos.
Debut
Debut (acrónimo de Deployable Boom and Umbrella Test), tamén coñecido como Orizuru (grúa de papel, en xaponés), é un satélite artificial xaponés lanzado o 7 de febreiro de 1990 mediante un foguete H-1 desde o Centro Espacial de Tanegashima.
Patria
Historia
O vocábulo patria remóntanos á cultura romana. A patria, terra dos devanceiros ou pais, tiña unha orixe mítico. Era unha doazón dos deuses. Non obstante, o seu sentido principal non estivo relacionado nin á terra especificamente nin a priori, e coas novas conquistas romanas a patria foise estendendo.
Ángel González
Traxectoria
A súa infancia viuse fortemente marcada pola desaparición de familiares próximos: o seu pai morreu cando Ángel González contaba dezaoito meses e o seu irmán Manuel foi asasinado polo bando franquista en 1936 durante a guerra civil española, que tamén provocaría a saída ao exilio do seu irmán Pedro.
A súa experiencia como fillo da guerra será plasmada en Áspero mundo (1956), a súa primeira publicación, coa que obtería un accésit do Premio Adonais en 1955. Trala publicación do seu segundo libro, Sin esperanza, con convencimiento (1961), Ángel González foi recoñecido como parte do grupo de poetas chamado Xeración dos 50 ou Xeración de medio século na literatura española. En 1962 foi premiado en Colliure co Premio Antonio Machado pola publicación do seu libro Grado elemental.
Leunos
Os leunos (en Leuni) eran unha tribo celta de Gallaecia, un pobo galaico bracarense que habitaba no que actualmente é o norte de Portugal, entre os ríos Limia e Miño. O seu nome podería proceder do indoeuropeo *leuks-no 'brillante' ou 'resplandecente' (cfr. latín luna < *leuks-na e antigo prusiano lauxnos 'estrelas' < *leuks-nos).
Ofensiva do Somme
Chegan os tanques
O 15 de setembro os aliados realizaron un novo ataque coa intención de romperen as liñas alemás. Nove divisións británicas do IV exército e dúas divisións canadenses uníronse a catro divisións francesas co apoio de 29 tanques (12 non puideron participar) e atacaron. Os tanques eran resistentes ás metralladoras e á infantería, pero non á artillería pesada. Ademais, eran moi lentos (3,2 km/h) e non puideron superar os maiores obstáculos.
Fase final
O último enfrontamento a grande escala da batalla do Somme produciuse entre o 13 e 18 de novembro, no río Ancre, ao norte de Thiepval. O obxectivo máis que militar era político. Haig xa non pretendía romper as liñas alemás, senón acadar unha vitoria coa que presumir ante os mandos franceses cos que se ía reunir en Chantilly o 15 de novembro. O 13 de novembro, dúas galerías estouparon en Hawthorn e en Beaumont Hamel. A 31ª División atacou Serre, sendo un fracaso. Malia todo, a 51ª División das Terras Altas tomou Beaumont Hamel, mentres que á dereita a 63ª Real División Naval capturaba Beaucourt (o que lle valeu ao Tenente-Coronel Bernard Freyberg unha Cruz da Vitoria). Ao sur, o II Corpo de Ancre realizou tamén certo progreso.
Cresconio
Cresconio (fl. 1037-1067) foi bispo de Iria Flavia e Santiago de Compostela durante o século XI.
Invalid Litter Dept.
A letra do tema e o seu vido musical trata dos asasinatos e as violacións de mulleres en Ciudad Juárez. A cidade atópase ao outro lado da fronteira de El Paso, Texas, o fogar da banda. A canción critica explicitamente aos "federales" (como é coñecida a policía mexicana), pola súa falta de resposta e estes casos.
Servais Stradivarius
dereita|miniatura|O Servais Stradivarius no Smithsonian Institute.O Servais Stradivari e un violonchelo fabricado por Antonio Stradivari en 1701, considerado, pola súa magnífica conservación e a súa restauración non invasiva, o instrumento máis orixinal do mestre de Cremona.
Digimon Adventure:
Digimon Adventure (デジモンアドベンチャー:) é unha serie de animación xaponesa creada en 2020 por Toei Animation, baseada na serie do mesmo nome, Digimon Adventure de 1999. É o primeiro reboot da franquía. A serie mantén os personaxes clásicos e ten algúns personaxes novos cunha historia renovada (pero mantendo algúns acontecementos do orixinal ou semellantes). Os tres primeiros emitíronse en abril pero os seguintes episodios non se emitiron ata o 28 de xuño (por causa da pandemia da COVID-19 ).
Enerxía reticular
miniatura|200px|Cristal de cloruro de sodio (NaCl). A enerxía reticular ou enerxía de rede é a enerxía requirida para separar completamente un mol dun composto iónico nos seus ións gasosos, é dicir, con outras palabras, é a enerxía que se obtería da formación dun composto iónico a partir dos seus ións gasosos. Mostra a estabilidade da rede cristalina. Presenta dimensións de enerxía/mol e as mesmas unidades que a entalpía estándar, é dicir kJ/mol.
Modelo iónico
A ecuación que resulta de aplicar dito modelo resulta ser: Onde N_a é o número de Avogadro, A a constante de Madelung, que varía dependendo da estrutura do composto iónico, Z^+ a carga do catión e Z^- a carga do anión, q a carga do electrón, \epsilon _0 a permisividade do baleiro, d_0 a distancia entre o anión e o catión e n os expoñentes de Born.
Mil primaveras máis
É un dos textos galegos máis traducidos.
Rafer Johnson
Xogos Olímpicos
En UCLA, Johnson tamén xogou ao baloncesto co lendario adestrador John Wooden e foi titular no equipo de baloncesto masculino de 1959 a 1960. Johnson foi seleccionado polos Ram dos Ánxeles na rolda 28 (en total, o 333.°) do Draft da NBA de 1959 como corredor.
Nos medios
O 15 de xaneiro de 2015, Johnson sentou para unha entrevista de trinta minutos onde discutiu os detalles sobre a súa actuación co asasino de Robert F. Kennedy Sirhan Sirhan no Hotel Ambassador en xuño de 1968.
José Loureiro Crespo
José Loureiro Crespo, nado en Pontevedra o 2 de marzo de 1880 e finado na mesma cidade o 15 de febreiro de 1961, foi un médico e político galego.
Traxectoria
Fillo de Francisco Loureiro Villaverde e Peregrina Crespo Iglesias, foi irmán do tamén médico Víctor Loureiro Crespo. Estudió medicina na Universidade de Santiago de Compostela e doutorouse na Universidade de Madrid en 1923. Médico en Pontevedra, foi secretario do Colexio Médico provincial en 1906 e presidente en 1925 e 1932. Masón, foi concelleiro republicano de Pontevedra (1912-1919). Durante a República estivo afiliado a Izquierda Republicana. Logo do golpe de Estado do 18 de xullo de 1936 confiscaron o seu coche e foi procesado por masón nos anos corenta.
Ribeira de Santa María, Santa María de Neda, Neda
Ribeira de Santa María é un lugar da parroquia de Santa María de Neda no concello de Neda na provincia da Coruña. Tiña 12 habitantes no ano 2015 segundo datos do Instituto Galego de Estatística dos cales eran 4 homes e 8 mulleres.
Good Night
Argumento
Marge e Homer dan as boas noites aos seus fillos, pero estes non quedan convencidos das súas palabras.
Ifimedia
Na mitoloxía grega, Ifimedia (ou Ifimedea ou Ifimede) foi a filla de Tríope (ou Tríopas), rei de Tesalia, e de Hiscila. Casou con Aloeo, pero foi seducida por Poseidón, con quen tivo dous fillos, dous xemelgos xigantes: Oto e Efialtes. Ifimedia tivo tamén unha filla, Páncratis (ou Pancrátide).
La Tribuna (Calo)
Historia e características
Subtitulado Organo de los campesinos y obreros de Calo y su comarca, apareceu en 1934. Mensual, de ideoloxía comunista. Voceiro oficioso da Sociedad de Oficios Varios de Teo-Ames.
Raedwald de Anglia Oriental
A deliberación sobre a guerra
O apoio do rei de Anglia Oriental non se realizou de non estar contemplando o ir á guerra e de non prever o futuro poder de Northumbria. Nese momento, a muller de Raedwald recriminoulle que un rei non debía traizoar a súa palabra e tampouco pór en perigo a un amigo por ouro. Pola súa banda, Edwin asegurou a Paulino que, se obtiña a vitoria e subía ao poder, aceptaría as súas ensinanzas relixiosas. Tras partir os embaixadores do seu reino, Raedwald decidiu finalmente ir á guerra.
Carolina de Mónaco
Familia e primeiros anos
Carolina naceu o 23 de xaneiro de 1957 no Palacio do Príncipe, Mónaco. É a fillo máis vella de Rainiero III, príncipe de Mónaco, pertencente á casa de Grimaldi, e da súa esposa, a actriz estadounidense Grace Kelly. Foi a herdeira presunta do principado dende o seu nacemento ata o 14 de marzo de 1958, cando naceu o seu irmán o príncipe Alberte. O 1 de febreiro de 1965 naceu a súa irmá máis nova, a princesa Estefanía. A través da súa nai, é de orixe irlandesa e alemá.
Actividades
miniatura|esquerda|A princesa Carolina e o príncipe herdeiro Alberte con [[Ronald Reagan|Ronald e Nancy Reagan en Washington, D.C. o 28 de marzo de 1983]] En 1979, a princesa Carolina foi designada polo seu pai como presidenta do Comité Monegasco para o Ano Internacional do Neno. Dous anos despois, en 1981, estableceu a súa propia fundación Jeune J'écoute. Outras organizacións filantrópicas coas que Caroline estivo involucrada inclúen a Asociación Mundial de Amigos dos Nenos (AMADE), a Fundación Princess Grace, a Fundación Prince Pierre, o Peter Le Marchant Trust e a UNICEF.
Villapedre, Navia
Villapedre é unha parroquia que se localiza no oriente do concello de Navia. Cobre unha superficie de 6,45 km² e no ano 2003 contaba con 710 habitantes.
Calandra real
Descrición
É unha calandra grande e robusta, de 17,5 a 20 cm de longo. É difícil de distinguir no chan, ten unha cor con raias cincentas por arriba e branca por abaixo con grandes manchas brancas no lateral do peito. O supercilio é branco.
Rede sen fíos
Existen dúas categorías: as de longa e curta distancia.
Aplicacións
Os infravermellos teñen aplicacións como a comunicación a curta distancia dos computadores cos seus periféricos. Tamén se utilizan para mandos a distancia, xa que así non interfiren con outras sinales electromagnéticas, como o sinal de televisión. Un dos estándares máis usados nestas comunicacións é o IrDA (Infrared Data Association). Outros usos que teñen os infravermellos son técnicas como a termografía, que permite determinar a temperatura de obxectos a distancia.
Interleucina 6
Función
A IL-6 é a responsable de estimular a síntese de proteínas de fase aguda, e a produción de neutrófilos na medula ósea. Axuda a manter o crecemento das células B e é antagonista das células T reguladoras.
System of a Down (álbum)
System of a Down é o disco homónimo de debut do grupo System of a Down, editado o 30 de xuño de 1998.
Verso
Composicións en verso
Menos de oito sílabas:
Xoana Manuel de Villena
Traxectoria
Como descendente directa de Xoana Núñez de Lara, chamada "La Palomilla" (1286-1351), despois da morte da súa prima Isabel de Lara e da súa xove filla Florentina, en 1370, Xoana herdou tamén os señoríos de Lara e de Biscaia.
Matrimonio e descendencia
Henrique II de Castela e Xoana Manuel de Villena tiveron tres fillos:
A Reibocha, Belesar, Vilalba
A Reibocha é un lugar da parroquia de Belesar, no concello lugués de Vilalba, na comarca da Terra Chá. Segundo o IGE, en 2015 tiña 4 habitantes (2 homes e 2 mulleres).
8 de abril
O 8 de abril é o 98º día do ano do calendario gregoriano e o 99º nos anos bisestos. Quedan 267 días para finalizar o ano.
Lista de dominios de Internet
Eliminados ou retirados
Lys van Internet topvlakdomeins Spisak internetskih domena Seznam internetových TL domén Top Level Domain List of Internet top-level domains Lista de dominios de Internet Tippdomeenide loend Liste des Internet TLD TLD トップレベルドメイン一覧 Lijst van top-level-domeinnamen op het Internet Landskoder (internett) Lista domen najwyższego poziomu Lista de TLDs Patrinipen le internetoske umalurengo (TLD) Listă de domenii internet Списак највиших Интернет домена இணைய குறிகளின் பட்டியல் İnternet üst seviye alan adları listesi Lista de Sufisi Internet de Primo Liveło
Os Pazos, Santa María de Neda, Neda
Os Pazos é un lugar da parroquia de Santa María de Neda no concello de Neda na provincia da Coruña. Tiña 300 habitantes no ano 2015 segundo datos do Instituto Galego de Estatística dos cales eran 153 homes e 147 mulleres.
1,3-Propanodiol
O 1,3-propanodiol é o composto orgánico coa fórmula CH2(CH2OH)2. Este diol de tres carbonos é un líquido viscoso incoloro que é miscible coa auga.
Toxicity
Producido por Rick Rubin, Toxicity foi gravado no ano 2000 e editado o 4 de setembro do 2001 baixo o selo American Recordings. Toxicity estaba na posición número 1 das listas americanas na semana dos atentados do 11 de setembro de 2001.
Follis
Nacemento do follis na Tetrarquía (294-313)
Os follis foron cuñados inicialmente nos obradoiros monetarios de Roma, Lugdunum, Tréveris, Aquileia, Ticinum, Siscia, Cartago, Alexandría, Antioquía, Heraclea, Nicomedia e Cícico, e máis tarde nas cecas de Londinium, Ostia e Tesalónica.
Lingua arromanesa
O arromanés, tamén coñecido como macedorromanés (limba armãneascã, armãneashti ou armãneshce) é un idioma do conxunto das linguas romances orientais falado no Sueste de Europa por 300 mil persoas do pobo arromanés.
Ácido beta-eleoesteárico
Investigáronse os efectos deste ácido sobre as células T24 de cancro de vexiga humano e observouse que presentaba unha forte citotoxicidade que inducía a apoptose destas células por un mecanismo mediado por especies reactivas do oxíxeno.
Illa Kodiak
A maior parte da illa é un refúxio da vida selvaxe. O oso de kodiak e o caranguexo xigante de kodiak son especies nativas da illa.
Rafael Salgado Torres
Rafael Salgado Torres, nado na Coruña o 23 de outubro de 1914 e finado na mesma cidade o 20 de setembro de 1987, foi un político galego.
Meleagris
Rexistro fósil
Existen espécimes fósiles de meleagridinos do mioceno mioceno inferior dos Estados Unidos (hai aproximadamente 23 millóns de anos), como Rhegminornis, e Proagriocharis (do mioceno superior-plioceno inferior).
Benevento
Nas mans de Roma
Converteuse logo nunha cidade prospera. Na segunda guerra púnica foi ocupada por gornicións romanas varias veces como castelo importante preto de Campania. Nas súas inmediacións libráronse dúas batallas:
Os longobardos
Baixo dominio longobardo desde o 571, foi capital dun ducado o 573, que vai manterse como un ducado independente despois da desaparición do reino longobardo e se converteu despois en principado.
Os normandos e a Santa Sé
O 1081 a cidade foi conquistada polo normando Robert Guiscard quen lla entregou á Santa Sé, e desde entón foi un feudo do Papa. O 1266 Carlos I de Anjou derrotou a Manfredo de Hohenstaufen na batalla de Benevento.
Citrulinación
A citrulinación controla a expresión de xenes, especialmente no embrión en desenvolvemento. O sistema inmunitario con frecuencia ataca ás proteínas que están citrulinadas, o que dá lugar a enfermidades autoinmunes como a artrite reumatoide e a esclerose múltiple.
Na reacción da conversión de arxinina a citrulina, un dos átomos de nitróxeno terminais da cadea lateral da arxinina é substituído por un oxíxeno. A reacción utiliza unha molécula de auga e rende amoníaco como subproduto:
Festival de Eurovisión 1960
O V Festival de Eurovisión celebrouse o 29 de marzo de 1960 en Londres. A presentadora foi Katie Boyle e a vencedora Jacqueline Boyer co tema "Tom Pillibi".
Galadhrim
Triloxía cinematográfica
O equipo de deseñadores da empresa Weta Workshop foi o encargado de realizar a armadura do exército de galadhrim que chega ó Abismo de Helmo en axuda de Rohan. Esta foi considerada por Richard Taylor, creador e director de Weta, como a máis difícil que el e o seu equipo tiveron que crear. Nun principio, foi deseñada para os elfos da Última Alianza que aparecen no prólogo de The Fellowship of the Ring. Aínda que tódolos traxes élficos que deseñaron eran moi soltos, as armaduras eran axustadas para facilitar a loita. As formas da armadura final inspíranse no Art Nouveau, sen liñas rectas e con motivos de plantas. Para elaborar a cota de malla, o equipo de costureiras investiu arredor de seis meses de traballo, unindo as follas á armadura, feita de plástico prateado con elementos de fibra de vidro, acabados cunha capa de zinc para darlles un toque metálico. En total, os galadhrim levaban unhas seis ou sete capas de vestimenta, entre armadura e roupaxes, o que obrigaba os actores a manter unha posición erguida.
Estromatólito
miniatura|300px|Estromatólitos recentes en [[Shark Bay (Baía dos tiburóns), en Australia Occidental.]] miniatura|300px|Estromatólitos semiesféricos no lago [[Thetis, en Australia Occidental.]] Os estromatólitos (do grego στρῶμα strôma 'tapiz, tapete, cama', e λίθος líthos 'pedra'), son estruturas características dalgunhas rochas calcarias, formadas por capas concéntricas de carbonato cálcico e con disposicións ramificadas, ou en cintas, cilíndricas, columnares, hemisféricas, domais etc., que foron descritas por primeira vez no Precámbrico de Montana (EUA) e despois en diversas rexións do globo e en niveis xeolóxicos máis recentes, mesmo actuais, como as de Australia que se amosan na ilustración superior.
Características
Estas rochas son, pois, o resultado da unión de minúsculos seres unicelulares, cianobacterias, que viven en mares cálidos e en aguas pouco profundas.
Lugares onde aínda se forman estromatólitos
Encóntranse de tamaños, estruturas e cores (gris azulada, amarelo crema, avermellada e até case negra) diferentes, no litoral mariño ou de lagos e lagoas, de augas salgadas ou doces, pero sempre caracterizados polas súas augas cálidas (de 27 a 35 °C).
O seu crecemento é moi lento: en Shark Bay meduiuse un aumento anual de menos de medio milímetro.
Lista de Illas do Xapón
Lista de illas menores
O Xapón ten 6.852 illas en total dende o 1988, das cales 426 están habitadas. Este número inclúe áreas disputadas, illas mareais e illas artificiais, pero todas elas son, polo menos de 0,1 m2 tamaño.
Illas preto de Kyūshū
A maioría destas están localizadas no Mar da China Oriental.
Ryukyu Shot
A metade sur da prefectura de Okinawa.
Ameenah Gurib-Fakim
Ameenah Gurib-Fakim, nada en Surinam o 17 de outubro de 1959, é unha química e política mauriciana, que foi presidenta da República entre o 5 de xuño de 2015 e o 23 de marzo de 2018.
Luís II de Baviera
Reinado
Desilusionado de gobernar na época na que lle tocou vivir, Luís II foise retirando cada vez máis da capital constitucional, Múnic, na que debía residir un número mínimo de meses ao ano, cumprindo tan só o mínimo esixible e facendo que os seus ministros dirixísense ao castelo de Neuschwanstein, onde habitualmente residía, para asinar as leis propostas por estes.
Río Yoshino
260px|miniatura O Yoshino (吉野川, よしのがわ Yoshinogawa) é un río da illa de Shikoku, no Xapón. Ten 194 km de longo e cobre unha bacía de 3.750 km², é o segundo río máis longo de Shikoku, logo do Shimanto, e é o único río que percorre as catro prefecturas da illa.
Península Ibérica
Historia
Trala caída do imperio o territorio foi ocupado por pobos de orixe goda, principalmente suevos (no noroeste), vándalos (no sur) e visigodos (resto da península). Estes últimos acabarían por conquista-la totalidade do territorio.
Rogelio Arca Rivas
Traxectoria
O seu batallón regresou a Madrid o 10 de outubro, e a columna Del Rosal foi reconvertida na 39 Brigada Mixta. Pasaron novembro e decembro na fronte de Aragón formando garda, regresando en decembro a Madrid. Alí coñece a morte do seu pai, paseado o 13 de agosto. O 29 de decembro regresaron á fronte, na liña de combate entre as vilas de Aravaca, Umera e Pozuelo de Alarcón. Días despois retroceden cara a El Pardo. Pérdese e intégrase no 5º Rexemento de Aceiro, comandado por Enrique Líster, e alí é ascendido a cabo.
Haradrim
Os Haradrim mantiveron unha guerra case constante contra o Reino de Gondor, por iso se aliaron con Sauron na Guerra do Anel. Utilizan os Olifantes como medio de transporte.
Emskirchen
Emskirchen é unha cidade de Baviera, Alemaña. Ten 6,081 habitantes (2019).
Penadaguia, San Román de Montoxo, Cedeira
Penadaguia é un lugar da parroquia de San Román de Montoxo no concello de Cedeira na provincia da Coruña. Segundo o Instituto Galego de Estatística en 2007 tiña sete habitantes (catro homes e tres mulleres), o mesmo número ca en 2003.
Patroclo
Traxectoria
Malia que ó comezo do poema Patroclo permanece como esa figura secundaria, silente, que sempre está ó carón de Aquiles, as liñas da acción dispostas polo poema desde o inicio comportarán que, forzado el mesmo pola penuria aquea, Aquiles envíe a Patroclo (canto 11) á tenda de Néstor coa excusa de saber quen é o ferido que levan fóra do campo de batalla. Aquí é cando comeza a ruína de Patroclo, o principio do seu final. Despois dun rodeo caracteristicamente épico, Patroclo chega no canto 16 de novo xunto a Aquiles, chorando, anguriado pola situación que acaba de ver cos seus propios ollos e portando as palabras de Néstor aínda nos oídos: é necesario ceder e reinserirse na batalla. É así como Aquiles cede a medias, e este "a medias" é, á súa vez, a súa propia ruína: Patroclo marchará para morrer á fronte dos mirmidóns. No asunto da morte de Patroclo conflúen os dous arcos de acción que definen a estrutura do poema: por unha banda, na súa morte a "mênis" inicial acada a súa fin, pois con Patroclo morre Aquiles mesmo; por outro lado, é aquí onde comeza o segundo arco, o da reinserción de Aquiles e, así, a decisión dos asuntos fundamentais e dados por suposto do poema. A morte é a escenificación de para onde conduce o camiño do esquecemento dos propios límites: Patroclo non coidou a advertencia de Aquiles e, indo demasiado lonxe, foi golpeado por Apolo. O golpe de Apolo é a exposición do home ó seu destino: Patroclo volve ser un home, é dicir, vulnerable e exposto á morte. Espido, é branco fácil para Heitor, que, iniciando así tamén a súa propia catástrofe, arrebata a Patroclo as armas de Aquiles.
Ganímedes (lúa)
Atmosfera e ionosfera de Ganímedes
A existencia dunha atmosfera neutral implica que debería existir unha ionosfera, porque as moléculas de osíxeno son ionizadas polos impactos dos electróns de alta enerxía procedentes da magnetosfera e pola radiación ultravioleta extrema procedente do Sol. Por outra banda hai que dicir que a natureza da ionosfera de Ganínedes é tan controvertida coma a natureza da atmosfera da lúa. Algunha das medicións da sonda espacial Galileo atoparon unha elevada densidade de electróns preto da lúa, suxerindo unha ionosfera, cando outros non foron capaces de detectala. A densidade de electróns preto da superficie esta estimada a partir de diferentes fontes dentro dun rango de 400–2.500 cm−3. No 2008, os parámetros da ionosfera de Ganímedes aínda non estaban ben definidos.
Reykjavík-Rotterdam
Reykjavík-Rotterdam é un filme islandés dirixido por Óskar Jónasson e protagonizado por Baltasar Kormákur que foi estreado no 2008.
Naxos
Naxos (en grego Νάξος) é unha illa grega do mar Exeo, que pertence ao arquipélago das Cícladas. Ten 429 km² e 19.000 habitantes, o que a fai a máis grande das illas das Cícladas no mar Exeo. Foi o centro da arcaica cultura das Cícladas. A illa é famosa por ser unha fonte de esmeril, unha rocha rica en corindón, que ata a época moderna foi un dos mellores abrasivos dispoñibles.
Historia
Tras a vitoria, forma parte da confederación de Delos. Moi rapidamente, sublévase contra o imperialismo ateniense: en 468 a. C., Naxos fai defección coa súa frota, e entón é asediada e sometida por Atenas, «contrariamente á norma», segundo Tucídides (I, 98, 4). Os atenienses enviaron clerucos (colonos) á illa, 500 tras o exilio de Tucídides, o adversario de Pericles, en 443 a. C.. En 338 a. C., é conquistada polos macedonios, e en 166 a. C. polos romanos.
Xuvia, Santa María de Neda, Neda
Festa do pan de Neda
Preténdese, a través do seu programa, darlle un novo aire á Festa, buscando unha maior implicación e participación da cidadanía. Os actos da Festa son o primeiro domingo de setembro, pero o día anterior, sábado, celébrase unha camiñada guiada pola Ruta dos Muíños, visitando un forno e algúns muíños,onde se ve o proceso do pan, con degustación incluída. A ruta dos muíños visita o muíño do Parrando, muíño do Cubo, muíño da Roda ou de Marraxón, muíño de Moncho, muíño do Tinxilado, muíño do Foxo, muíño do Carballo ou de Balbina, muíño de Alejandro “O Carrizo", muíño de José Rico, muíño de Bigotes, muíño do Furado, muíño de Antonio de Pilar, muíño de Luís de Canido e muíño de Luciano.
Antonino Pío
Traxectoria
Antonino foi tamén un bo administrador, protector da agricultura e demais actividades produtivas, tolerante en materia relixiosa se os cultos foráneos non implicaban subversión da orde establecida.
Pole
Estrutura e formación do pole
Esta célula "dupla" encóntrase encerrada nunha cápsula de celulosa, a intina, recuberta por un envolucro moi resistente de esporopolenina, un biopolímero ligado a ceras e proteínas. Esta capa externa denomínase exina e está composta de tres partes: Este envólucro posúe aínda pequenas aberturas (puntos de menor resistencia) por onde sairá o tubo polínico, que penetra no estigma para fecundar o óvulo.
Polinización
A transferencia dos grans de pole dos órganos onde se producen até a estrutura reprodutiva feminina (o carpelo das anxiospermas ou a escama feminina das ximnospermas) chámase polinización.
Liña de ferrocarril de vía estreita Ferrol-Xixón
A liña de ferrocarril de vía estreita de Ferrol a Xixón comunica ambos os dous extremos pola costa do Cantábrico e Atlántico. Foi inaugurada o 6 de setembro de 1972, aínda que algúns tramos se puxeron en servizo antes, e desde o momento da súa construción foi integrada en FEVE.
Duduh Durahman
Traxectoria
De profesión profesor, escribiu ensaios sobre a literatura sundanesa: Petingan (1983), Catetan Prosa Sunda (1984), Salumar Sastra (1989), Sastra Sunda Saulas Sausap(1991). Publicou con Mustappa Abdullah e Karno Kartadibrata a antoloxía de relatos previamente publicados na revista literaria Mangle, da que era viceditor, Sawidak Carita Pondok(1983) e con Tatang Sumarsono editou as antoloxías Kanagan 1 e Kanagan 2, recompilou a antoloxía de detectivies Ajalna Sang Béntang Pilem. Traduciu Boule de Suif  de Guy de Maupassant ao sundanés co título de Si Démplon.
Como actor participou en diversas obras de teatro, como "Khotbah Munggaran di Pajajaran" de Yus Rusyana e foi Goak Nitipraja en "Karto Loewak". Durahman estivo entre os fundadores de Pendiri Forum Film Bandung (FFB) e nas décadas de 1980 e 1990 escribiu en varios xornais críticas cinematográficas.
Praza de Maio
A praza de Maio (en castelán plaza de Mayo), sitio fundacional da Cidade de Buenos Aires, Arxentina, naceu da unión das prazas de la Victoria e del Fuerte ao demoler, en 1884, unha construción chamada Recova Vieja que as afastaba.
Orixe
Segundo as Ordenanzas de Descubrimento e Poboación que en 1573 Filipe II promulgou establecendo como debían ser as cidades, rúas e prazas americanas, o perímetro da Plaza Mayor debía ser rectangular cun largo dunha vez e media o seu ancho. Porén, cando o 11 de xuño de 1580 Juan de Garay fundou a actual Buenos Aires, destinou para praza pública un cadrado de 140 varas de lado, chamándolle Plaza Mayor ou Plaza Grande, que era a metade do actual tamaño da Plaza de Mayo (2 ha), e ocupaba o quinteiro comprendido entre as rúas que no 2007 se chaman Avenida Rivadavia, Hipólito Yrigoyen, Bolívar e Defensa.
A Recova e a Pirámide
O 25 de maio de 1811, como parte do programa de festexos para conmemorar o primeiro aniversario da Revolución de Maio, resolveuse erixir unha pirámide de ladrillos, oca, no centro da Plaza de la Victoria. Co tempo déuselle o nome de Pirámide de Mayo.
A Praza de Maio no século XX
miniatura|dereita|200px|Cuberta de neve ou [[22 de xuño de 1918, durante a primeira nevada dá que se ten rexistro en Buenos Aires]] En 1904 agregáronse á praza estanques circulares con iluminación e en 1906 proxectouse para o Centenario da Revolución de Maio un monumento no centro da praza, coa idea de que contivese á Pirámide de Maio. En efecto, cara a 1883 o intendente Torcuato de Alvear tivera a firme idea de demoler a Pirámide para substituíla por un monumento conmemorativo que fose "máis digno", pero no ano seguinte o Concello Deliberante accedera coa condición de que dito monumento contivese á pirámide, sen danala. A intendencia lograra logo que o Congreso Nacional considerase á obra de interese nacional e invitase ás provincias xunto coa Capital Federal a promover unha subscrición popular para custealo. A idea non prosperou, pero en 1899 o intendente Adolfo Bullrich volveu insistir coa idea e con trasladar a Pirámide de Maio, que aínda se atopaba no medio do que fora a Praza Vitoria, ao centro da praza, onde agora había un espazo libre, resultado de retirar as fontes mencionadas anteriormente. Con todo, unha vez máis todo quedou na nada ata que en 1906 a Comisión Nacional do Centenario decidiu abrir un concurso para a execución do monumento.
Usos e sucesos
As chamadas Festas Maias, celebracións dos aniversarios da Revolución de Maio, foron as festas máis importantes durante décadas. O denominador común das mesmas acostumaba ser o que os nenos das escolas cantasen o Himno Patrio ao saír o sol e que ao terminar as celebracións á tarde se disparasen as 21 balas de salvas desde o Forte no toque das campás. Había, como aínda hoxe en día, un Tedeum na Igrexa e ademais formación na praza, foguetes, música, rifas, globos (ás veces con bandeiras arxentinas debuxadas neles) e fogos artificiais. As danzas (nenos e nenas elegantemente vestidos coas cores celeste e branco da Arxentina) bailaban sobre un taboado construído ad hoc e elixíase a nena máis airosa e bonita para a levar polas rúas nun carro triunfal tirado por homes disfrazados de animais salvaxes. Na noite do 25 de maio concorrían en corpo ao teatro.
Logo da demolición da Recova
O 10 de decembro de 1983 unha multitude chea de algarabía celebrou o retorno da democracia colmando a Praza de Maio mentres o Presidente Raúl Alfonsín, quen asumira o mando ese día, saudaba á multitude desde o Cabido.
Ringvassøy
Ringvassøya é unha grande illa no condado de Troms, Noruega. Divídese entre os municipios de Tromsø e Karlsøe. Varias illas rodean Ringvassøxa incluíndo Kvaløxa ao sur; Reinøxa e Karlsøxa ao leste; Vannøxa, Helgøxa, e Nordkvaløxa ao norte; e Rebbenesøxa ao noroeste.
Stadion Energa Gdańsk
Características xerais
miniatura|esquerda|250px|Tribuna principal antes do partido inaugural. Este recinto é especificamente un estadio para a práctica do fútbol, o que significa que o céspede non se extraer ou modificar. Pola mesma razón, carece de pista de atletismo. O estadio ten unhas dimensións de 236 metros de longo, 203 metros de ancho e 45 metros de altura. O aspecto exterior do PGE está deseñado para parecerse ao ámbar, que se extreae dende hai moitísimo tempo na costado Mar Báltico. A construción do teito susténtase en 82 vigas, cunha área total de 44.000. A fachada está cuberta con 18.000 placas de policarbonato en seis cores, cunha superficie total de 4,5 hectáreas. Dous logotipos (situados na parte occidental e oriental do estadio) están construídos con tecnoloxía LED, cunha altura de 8 metros e unha lonxitude de 35.
Capacidade
Os asentos no estadio PGE foi proporcionados pola empresa polaca Forum Seating pertencente ao Grupo Nowy Styl, situado en Krosno. Ademais o estadio conta con 50 asentos adicionais para persoas con discapacidade.
Conservatorio Superior de Música do Liceo
Mestres e alumnado
Entre os mestres destacados que pasaron pola institución destacan:
Río Ixim
Percorrido
O Ixim ten a súa fonte en Casaquistán, na estepa entre Astana e Karaganda. Daquela denomínase Esil (o seu nome casaco), e pasa pola capital casaca, Astana, e máis polas cidades de Atbasar e de Esil, primeiro, e logo por Petropavlosk, antes de atravesar a fronteira e entrar na Federación Rusa. Recibe entón o nome de Ixim, e pasa pola cidade homónima, para máis tarde desaugar no Irtich, case na altura da cidade de Ust-Ixim, converténdose nun subafluente do río Obi.
Teide
En 1954 o Teide e todo o circo do seu arredor foi englobado no Parque Nacional das Cañadas del Teide. Actualmente utilízase o nome de Parque Nacional do Teide e, como celebración do 50 aniversario da súa transformación en Parque Nacional, estanse recollendo sinaturas para que a Unesco o declare Patrimonio da Humanidade. En 2007 foi nomeado Patrimonio da Humanidade.
Luis Argudín Bolívar
miniatura|Tumba de Luis Argudín Bolívar no [[cemiterio de Santo Amaro da Coruña.]] Luis Argudín Bolívar, nado na Coruña en 1855 e finado na mesma cidade o 28 de decembro de 1907, foi un político galego, alcalde da Coruña.
Espazo euclidiano
Espazo euclidiano de dimensión infinita
Este espazo vectorial E_\infty comparte a maior parte dos espazos euclidianos finitodimensionales e polo tanto pode considerarse un espazo euclidiano infinitodimensional; a principal propiedade é que o espazo euclidiano infinitodimensional a diferenza das súas versións finitodimensionais non é un espazo localmente compacto.
Benalmádena
miniatura|300px|dereita|O paseo marítimo percorre o litoral de Benalmádena. Benalmádena é un municipio andaluz, situado na costa da provincia de Málaga, coñecida como a costa do Sol. O municipio está integrado no Área Metropolitana de Málaga e na comarca da Costa del Sol Occidental. Baixo esta última división territorial, Benalmádena está mancomunada xunto a outros municipios dentro da Mancomunidade de Municipios da Costa do Sol Occidental.
Luis Argudín Bolívar
Traxectoria
O 17 de febreiro de 1903, o xornalista Alfredo Tella na súa crónica de El Noroeste fixo un comentario sarcástico sobre os mozos que se vestían de "madamas" no Entroido, solicitando que o alcalde tomase medidas para evitar equívocos aos curtos de vista. Ao día seguinte, Argudín Bolívar publicou o bando de entroido, cun artigo no que prohibía que os homes se disfrazasen de muller. La Voz de Galicia ironizou con que a medida prexudicara aos homes, e non ao revés. Ao ano seguinte, o sucesor no cargo de Luis Argudín Bolívar, Francisco Mariño, prohibiu tamén que as mulleres se disfrazasen de home.
Castelo de Fontainebleau
Este pazo introduciu en Francia o Maneirismo italiano, tanto na decoración de interiores como nos xardíns, e transformouno ao facer a tralación a Francia. O Maneirismo francés na decoración de interiores do século XVI coñécese como "Estilo Fontainebleau": este combina escultura, traballos en metal, pintura, estuco e traballos en madeira. Exteriormente introduciu o parterre de xardín. O Estilo Fontainebleau combinou pinturas alegóricas en traballos de rebocador moldeados, onde o encadramento era tratado como se fose coiro ou papel, cortado enrolado en pergamiños con arabescos e grotescos.
Historia
O 1981, o Château de Fontainebleau foi cualificado como Patrimonio Mundial pola UNESCO.
Proceso isocórico
Un Proceso isocórico é unha transformación termodinámica que preserva o volume. O termo deriva da lingua grega, iso, "igual" e Khora, "lugar".
Gamling
Historia
O rei Théoden de Rohan chega ó Abismo de Helmo con reforzos de Edoras o 3 de marzo de 3019. Como as forzas de Isengarda son moi superiores en número, Gamling e os seus homes abandonan o Foso de Helmo e entran na fortaleza.
Pilularia americana
Distribución
Pilularia americana está ben establecida en gran parte de California e o centro-sur de Oregón. Porén, só se atoparon presenzas locais noutros lugares do leste de América do Norte. Non se sabe se isto reflicte unha presenza xenuinamente esporádica ou se é o reflexo do feito de que se trata dunha planta pequena, semellante á herba, e que moi facilmente pasa despercibida. A miúdo é necesario un exame detido para comprobar que se trata dunha Pilularia. A especie tamén se ten citado en América Central e do Sur, aínda que investigacións científicas parecen confirmar que esas plantas son dunha especie separada, P. mandoni A.Braun.